Herman Melville

Herman Melville (født 1. august 1819, død 29. september 1891) var en amerikansk forfatter, essayist og poet. Melvilles hovedverk Moby Dick (1851) regnes av ettertiden som en av verdenslitteraturens største romaner. 

Herman Melville var født til velstand, men faren mistet både forstanden og formuen, og Melville måtte tidlig ut i arbeidslivet. Som ung var han i flere omganger til sjøs, først som tjener på et passasjerskip fra New York til Liverpool i 1839, men mest skjellsettende på hvalfangstskipet «Acushnet» i Stillehavet fra 1841. Erfaringene fra den første sjøreisen finnes blant annet i romanen Redburn (1849). Han giftet seg i 1847 med Elizabeth Shaw; de fikk fire barn. Familien bodde fra 1850 i Pittsfield, Massachusetts, og fra 1863 i New York. 

Debuten med Typee i 1846 ble den første av seks bøker på seks år hvor han utnytter erfaringene fra tiden til sjøs.Sigmund Skard. «Amerikansk litteratur». I: Verdens litteraturhistorie; bind 8; Realismen. Redigert av Edvard Beyer mfl. Cappelen, 1972 
upright=0.5|thumb|left|Førsteutgaven av Moby Dick, 1851
I årene etter debuten leste Melville mye, og knyttet kontakt med litterært skolerte forfattere som Nathaniel Hawthorne – som han dediserte Moby Dick til; og han ønsket etter hvert å forene den realistiske skildringen i sjøromanene med høyere litterære ambisjoner om å «skildra livsens grunnvilkår». Dette forsøkte han først i Mardi (1849), som med sine abstraksjoner og allegorier ble uvennlig mottatt i samtiden. Med Moby Dick lyktes han imidlertid med å skape «en fantastisk blanding av realistisk roman, naturvitenskapelig reisejournal og prosalyriske visjoner».Tore Zetterholm. Levende litteratur, fra Gilgamesj til Dylan. Bokklubben, 1986. ISBN 82-525-1283-6 Verket ble imidlertid ikke særlig godt mottatt ved utgivelsen, og fikk først sin nåværende posisjon som klassiker da Melville ble gjenoppdaget i 1920-årene. Moby Dick blir endog i noen verker framstilt som et «rejält fiasko»,Bernt Olsson og Ingemar Algulin. Litteraturens historia i världen. Stockholm. Norstedts, 1990. ISBN 91-1-943422-7 og da heller ikke romanen Pierre (1852) gjorde lykke hos publikum med sin «lammande ambivalens overfor mennesket sjølv», mistet Melville etter hvert troen på at han kunne livnære seg og familien som forfatter. 

I 1863 ble han tollinspektør i New York, og forble i dette yrket. Han opplevde at den ene sønnen tok sitt liv, men klarte å fortsette med å skrive i flere år, til også den andre sønnen døde av tuberkulose. I 1891 gikk Melville selv bort.Jo Arne Hansen Marvik: «Aktualiteten til Moby Dick kan ikkje underdrivast», Vårt Land, 1. august 2019

I det senere forfatterskapet kan nevnes Bartleby (1853), en surrealistisk hverdagshistorie fra kontormiljøLitteraturklubben om Bartleby , Benito Cereno (1855) om et mytteri og den uferdige Billy Budd, som først utkom i 1924.

På norsk finnes Tai-pi (1941, Typee), Billy Budd (1949), Redburn (1953) og Moby Dick. Novellen «Bartleby» finnes i antologien Amerika forteller. 1 (1973). 

 Referanser 

 Eksterne lenker 





  Tekster på Project Gutenberg
  Intervju: Bjørn Alex Herrman om å oversette Moby-Dick
  melville.org

Kategori:Forfattere fra USA
Kategori:Forfattere av reiseskildringer fra USA
Kategori:Novellister fra USA
Kategori:Personer fra New York City